พูดถึงร้านเคี้ยงหลายคนคงรู้จักกันดีอยู่แล้ว มีอยู่หลายสาขามาก จนไม่รู้ว่าสาขาเป็นสาขาต้นตำรับ สาขาไหนเป็นสาขาไหนเป็นสาขาแฟรนไชส์ วันนี้แวะมาไหว้พระแถวนี้ ขับรถผ่านหน้าร้าน เห็นมีที่จอดอยู่แถวข้างทาง ไม่ชักช้ารอรี รับวิ่งลงไปสั่งราดหน้า 4 ถุงห่อกลับบ้าน (เพราะเป้าหมายอาหารเที่ยงวันนี้ไม่ใช่ราดหน้า แต่ราดหน้าคืออาหารมื้อเย็นต่างหาก)

ดูจากป้ายหน้าร้านก็บอกว่าเป็นสาขามาจากพญาไท 3 เคยกินมานานแล้ว จนเกือบจำรสชาติไม่ได้แล้ว มีคนแอบมาบอกว่าสาขาแถวคลองทวีวัฒนาอร่อยสุดๆ ถ้าใครแวะไปแถวนั้นฝากรีวิวให้ด้วยว่าราดหน้าร้านนั้นสามารถขึ้นทำเนียบ 5 ดาวได้หรือไม่

ที่ถูกใจมากเป็นพิเศษคือไม่คิดว่า จะยังหลงเหลืออาหารจานละ 30 บาทอยู่ เพราะดูจากเมนูที่ขึ้นกระดาน ราดหน้าไม่ว่าจะเส้นหมี่ เส้นใหญ่ หรือหมี่กรอบก็คิดราคาเดียวคือ 30 บาท พิเศษ 35 บาท ถ้าโปะไข่ด้วยก็เป็น 40 บาท ส่วนผัดซีอิ๊วธรรมดา ราคาอยู่ที่ 35 บาท พิเศษ 40 บาท ใส่ไข่เจียวไข่ดาวเพิ่มเป็น 45 บาท ผัดซีอิ๊วพิเศษที่ใส่ไข่เจียว ไข่ดาวเป็น 50 บาท (ช่างเป็นเมนูพิเศษที่กินซ้ำกินซ้อนยังไงก็ไม่รู้)

ร้านนี้เป็นร้านหนึ่งคูหาห้องหัวมุม หาไม่ยาก มีที่นั่งอยู่ในร้านประมาณ 3-4 โต๊ะ นอกร้านอีก 3-4 โต๊ะ รวมแล้วน่าจะรับลูกค้าได้ประมาณ 20-30 คน ส่วนรสชาติราดหน้านั้นถือว่าอร่อยพอใช้ได้ ไม่ถึงกับแดดิ้น ได้กลิ่นหอมกระทะไหม้เล็กๆ แต่ว่าราคามันถูกมาก ซื้อมา 4 ถุง 120 บาท กินกันจนอิ่มปลิ้นก็ยังไม่สามารถสั่ง Honey Toast ในห้างดังมากินได้เลย 555